**ΠΑΡΑΡΤΗΜΑ III**

**ΥΠΟΔΕΙΓΜΑ: ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ**

[τόπος - ημερομηνία]

*ΠΡΟΣ:* **ΓΑΙΑΟΣΕ Α.Ε.**

Λ.Λιοσίων 301, 104 45 ΑΘΗΝΑ

**ΕΓΓΥΗΤΙΚΗ ΕΠΙΣΤΟΛΗ ΑΡΙΘ. ΓΙΑ ΕΥΡΩ [……….. €]**

Κύριοι,

Έχουμε την τιμή να σας γνωρίσουμε με την παρούσα ότι:

Πληροφορηθήκαμε ότι η [*ο Φορέας ή η* *Εταιρεία ή η Ένωση Εταιρειών ή Φορέων*] [●], οδός [●], αριθμός [●], με ΑΦΜ [●] και ΔΟΥ [●] (εφεξής: ο «Πελάτης μας») ως Ανάδοχος , πρόκειται να συνάψει μαζί σας, ως αναθέτουσα αρχή, σύμβαση για το έργο «Παροχή Ελεγκτικών Υπηρεσιών για την Οικονομική χρήση 2018 προς την ΓΑΙΑΟΣΕ Α.Ε.» (εφεξής: η Σύμβαση), συνολικής αξίας Ευρώ [●] (€…) , και ότι σύμφωνα με σχετικό όρο στη σύμβαση αυτή ο Πελάτης μας υποχρεούται να καταθέσει εγγύηση καλής εκτέλεσης, ποσού Ευρώ (€…….).

Μετά τα παραπάνω, ΕΓΓΥΩΜΕΘΑ ρητά, ανέκκλητα και ανεπιφύλακτα προς την Εταιρεία σας, ευθυνόμενοι αλληλέγγυα και εις ολόκληρον ως αυτοφειλέτες για το ποσό των Ευρώ [●] (€…..) ΥΠΕΡ του Πελάτη μας για την ακριβή, πιστή και εμπρόθεσμη εκπλήρωση των οποιασδήποτε φύσης υποχρεώσεών του, κύριων και παρεπόμενων, που απορρέουν από τη Σύμβαση που θα υπογραφεί. Επίσης η παρούσα Εγγυητική Επιστολή ισχύει και η Τράπεζά μας θα σας καταβάλει το ποσό αυτής, ακόμη και σε περίπτωση που τυχόν ο Πελάτης μας υπαχθεί στη διαδικασία συνδιαλλαγής των άρθρων 99 επ. του ν. 3588/2007 (Πτωχευτικός Κώδικας).

Το παραπάνω ποσό υποσχόμαστε και είμαστε υποχρεωμένοι να σας καταβάλουμε αμέσως και το αργότερο εντός πέντε (5) ημερών από τη σχετική έγγραφη δήλωσή σας, ολικά ή μερικά, χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαιτήσεώς σας. Σε περίπτωση κατάπτωσης , το ποσό της κατάπτωσης υπόκειται στο ισχύον τέλος χαρτοσήμου. Δεν απαιτείται οποιαδήποτε εξουσιοδότηση, ενέργεια ή συναίνεση του Πελάτη μας για την πληρωμή αυτή και δεν θα ληφθεί υπ’ όψιν οποιαδήποτε τυχόν επιφύλαξη, αντίρρηση, ένσταση ή προσφυγή του Πελάτη μας στη διαιτησία ή τα δικαστήρια, με οποιοδήποτε αίτημα, συμπεριλαμβανομένων και των αιτημάτων περί μη κατάπτωσης και μη πληρωμής της παρούσας, ή περί θέσης αυτής υπό δικαστική μεσεγγύηση.

Επίσης, με την παρούσα, σας δηλώνουμε ότι παραιτούμαστε, ρητά, ανεπιφύλακτα και ανέκκλητα από την ένσταση του ευεργετήματος της διαιρέσεως και της διζήσεως, από το δικαίωμα προβολής εναντίον σας όλων των ενστάσεων του πρωτοφειλέτη, ακόμη και των μη προσωποπαγών, και γενικά από κάθε ένστασή μας ως εγγυητή που απορρέει από τις διατάξεις του Αστικού Κώδικα (συμπεριλαμβανομένων των ενστάσεων των άρθρων 852 - 857, 862 - 864, 866 - 868 του Αστικού Κώδικα).

Η παρούσα ισχύει μέχρι την ………..

Η παρούσα διέπεται από το Ελληνικό Δίκαιο και αρμόδια δικαστήρια είναι τα δικαστήρια των Αθηνών.

Βεβαιούνται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και τα ΝΠΔΔ, συνυπολογίζοντας και το ποσό της παρούσας δεν υπερβαίνει το όριο εγγυήσεων που έχει καθοριστεί από το Υπουργείο Οικονομικών για την Τράπεζά μας.

(Εξουσιοδοτημένη Υπογραφή)